title: 2014/60/EU: Neuvoston päätös, annettu 28 päivänä tammikuuta 2014 , Euroopan yhteisön ja Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä

text:
               7.2.2014

               FI

               Euroopan unionin virallinen lehti

               L 38/1

      NEUVOSTON PÄÄTÖS,
   annettu 28 päivänä tammikuuta 2014,
   Euroopan yhteisön ja Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä
   (2014/60/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto antoi 23 päivänä heinäkuuta 2007 asetuksen (EY) N:o 893/2007 (1) Euroopan yhteisön ja Kiribatin tasavallan välisen kalastuskumppanuussopimuksen, jäljempänä ’sopimus’, tekemisestä. Sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan voimassaolo päättyi 15 päivänä syyskuuta 2012.

               (2)

               Unioni on neuvotellut Kiribatin tasavallan kanssa uuden pöytäkirjan, jossa EU:n aluksille myönnetään kalastusmahdollisuuksia Kiribatin tasavallan suvereniteettiin tai lainkäyttövaltaan kalastuksen osalta kuuluvilla vesillä, jäljempänä ’pöytäkirja’.

               (3)

               Pöytäkirja allekirjoitettiin neuvoston päätöksen 2012/669/EU (2) mukaisesti, ja sitä on sovellettu väliaikaisesti 16 päivästä syyskuuta 2012.

               (4)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisön sekä Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja (3), jäljempänä ’pöytäkirja’, unionin puolesta.
   2 artikla
   Neuvoston puheenjohtaja antaa unionin puolesta pöytäkirjan 16 artiklassa määrätyn ilmoituksen (4).
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 28 päivänä tammikuuta 2014.

            Neuvoston puolesta

            Puheenjohtaja

         G. STOURNARAS

      (1)  EUVL L 205, 7.8.2007, s. 1.

      (2)  Neuvoston päätös 2012/669/EU, annettu 9 päivänä lokakuuta 2012, Euroopan yhteisön ja Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta (EUVL L 300, 30.10.2012, s. 2).

      (3)  Pöytäkirja on julkaistu yhdessä sen allekirjoittamista koskevan päätöksen kanssa virallisen lehden numerossa EUVL L 300, 30.10.2012, s. 3.

      (4)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


Avis juridique important

|

31995D0262

95/262/EY, Euratom, EHTY: Komission päätös, tehty 20 päivänä kesäkuuta 1995, Euroopan unionin ulkopuolisiin maihin osoitettujen Euroopan yhteisöjen virkamiesten palkkoihin 1 päivästä maaliskuuta 1993 sovellettavista korjauskertoimista

Virallinen lehti nro L 163 , 14/07/1995 s. 0034 - 0035

KOMISSION PÄÄTÖS,tehty 20 päivänä kesäkuuta 1995,Euroopan unionin ulkopuolisiin maihin osoitettujen Euroopan yhteisöjen virkamiesten palkkoihin 1 päivästä maaliskuuta 1993 sovellettavista korjauskertoimista (95/262/EY, Euratom, EHTY) EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon Euroopan yhteisöjen virkamiesten henkilöstösäännöt, jotka on vahvistettu asetuksella (ETY, Euratom, EHTY) N:o 259/68 (1) ja muutettu viimeksi asetuksella (EHTY, EY, Euratom) N:o 3161/94 (2), ja erityisesti sen liitteessä X olevan 13 artiklan toisen kohdan,sekä katsoo, ettäEuroopan unionin neuvoston asetuksella (EHTY, EY, Euratom) N:o 2403/94 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1993 Euroopan unionin ulkopuolisiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet,viime kuukausien aikana Euroopan yhteisöjen komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, jaolisi mukautettava 1 päivästä maaliskuuta 1993 tiettyjä kyseisistä korjauskertoimista, koska, ottaen huomioon Euroopan yhteisöjen komission käytössään olevat tilastotiedot, elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna,ON PÄÄTTÄNYT SEURAAVAA:Ainoa artikla Euroopan unionin ulkopuolisiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä maaliskuuta 1993 alkaen liitteen mukaisesti.Palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit, eli helmikuun 1993 valuuttakurssit.Tehty Brysselissä 20 päivänä kesäkuuta 1995.Komission puolestaHans VAN DEN BROEKKomission jäsen(1) EYVL N:o L 56, 4.3.1968, s. 1(2) EYVL N:o L 335, 23.12.1994, s. 1(3) EYVL N:o L 257, 5.10.1994, s. 1(4) EYVL N:o L 228, 9.9.1993, s. 39-48LIITE >TAULUKON PAIKKA>


Avis juridique important

|

32002D0985

2002/985/EY,Euratom: Neuvoston päätös, tehty 10 päivänä joulukuuta 2002, talous- ja sosiaalikomitean jäsenille ja varajäsenille myönnettävien päivärahojen mukauttamisesta tehdyn päätöksen 2001/368/EY, Euratom muuttamisesta

Virallinen lehti nro L 343 , 18/12/2002 s. 0031 - 0031

Neuvoston päätös,tehty 10 päivänä joulukuuta 2002,talous- ja sosiaalikomitean jäsenille ja varajäsenille myönnettävien päivärahojen mukauttamisesta tehdyn päätöksen 2001/368/EY, Euratom muuttamisesta(2002/985/EY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 258 artiklan neljännen kohdan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan neljännen kohdan,ottaa huomioon Euroopan talous- ja sosiaalikomitean 8 päivänä heinäkuuta 2002 esittämän pyynnön,sekä katsoo seuraavaa:(1) Euroopan talous- ja sosiaalikomitea esitti 8 päivänä heinäkuuta 2002 muistion komitean jäsenille ja varajäsenille myönnettävien päivärahojen mukauttamisesta 7 päivänä toukokuuta 2001 tehdyn neuvoston päätöksen 2001/368/EY, Euratom(1) soveltamisesta, pyytäen muistiossa nykyisen järjestelmän säilyttämistä.(2) Neuvosto, samalla kun se myöntää, että päivärahoja vastaavat korvaukset voisivat perustua todellisiin kustannuksiin kiinteämääräisten järjestelmien sijasta, katsoo kuitenkin, että käytännön syistä on syytä säilyttää nykyinen järjestelmä,ON PÄÄTTÄNYT SEURAAVAA:1 artiklaPoistetaan päätöksen 2001/368/EY, Euratom 3 artiklan toinen kohta.2 artiklaTätä päätöstä noudatetaan 1 päivästä tammikuuta 2003.Tehty Brysselissä 10 päivänä joulukuuta 2002.Neuvoston puolestaPuheenjohtajaP. S. Møller(1) EYVL L 130, 12.5.2001, s. 39.


title: Neuvoston päätös (YUTP) 2015/1793, annettu 6 päivänä lokakuuta 2015, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta

text:
               7.10.2015

               FI

               Euroopan unionin virallinen lehti

               L 260/30

         NEUVOSTON PÄÄTÖS (YUTP) 2015/1793,
   annettu 6 päivänä lokakuuta 2015,
   Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 16 päivänä heinäkuuta 2012 päätöksen 2012/389/YUTP (1).

               (2)

               Neuvosto hyväksyi 22 päivänä heinäkuuta 2014 päätöksen 2012/389/YUTP muuttamista koskevan päätöksen 2014/485/YUTP (2), jolla Euroopan unionin operaatiota alueellisten merivoimien valmiuksien kehittämiseksi Afrikan sarvessa (EUCAP NESTOR) jatkettiin 12 päivään joulukuuta 2016.

               (3)

               Päätös 2012/389/YUTP olisi muutettava siten, että rahoitusohjeen kattamaa ajanjaksoa jatketaan 15 päivään joulukuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2012/389/YUTP 13 artiklan 1 ja 2 kohta seuraavasti:

      ”1.   EUCAP NESTOR -operaatioon liittyviin menoihin tarkoitettu rahoitusohje 16 päivänä heinäkuuta 2012 alkavalle ja 15 päivänä marraskuuta 2013 päättyvälle kaudelle on 22 880 000 euroa.
      EUCAP NESTOR -operaatioon liittyviin menoihin tarkoitettu rahoitusohje 16 päivänä marraskuuta 2013 alkavalle ja 15 päivänä lokakuuta 2014 päättyvälle kaudelle on 11 950 000 euroa.
      EUCAP NESTOR -operaatioon liittyviin menoihin tarkoitettu rahoitusohje 16 päivänä lokakuuta 2014 alkavalle ja 15 päivänä joulukuuta 2015 päättyvälle kaudelle on 17 900 000 euroa.
      2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti. Luonnolliset henkilöt ja oikeushenkilöt voivat osallistua EUCAP NESTORin hankintamenettelyihin rajoituksetta. Lisäksi EUCAP NESTORin ostamiin tuotteisiin ei sovelleta alkuperäsääntöjä.”

   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 6 päivänä lokakuuta 2015.

            Neuvoston puolesta

            Puheenjohtaja

         P. GRAMEGNA

      (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) (EUVL L 187, 17.7.2012, s. 40).

      (2)  Neuvoston päätös 2014/485/YUTP, annettu 22 päivänä heinäkuuta 2014, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 217, 23.7.2014, s. 39).


title: 2006/493/EY: Neuvoston päätös, tehty  19 päivänä kesäkuuta 2006 , maaseudun kehittämiseen myönnettävän yhteisön tuen määrästä  1 päivästä tammikuuta 2007 31 päivän joulukuuta 2013  ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä

text:
               15.7.2006

               FI

               Euroopan unionin virallinen lehti

               L 195/22

      NEUVOSTON PÄÄTÖS,
   tehty 19 päivänä kesäkuuta 2006,
   maaseudun kehittämiseen myönnettävän yhteisön tuen määrästä 1 päivästä tammikuuta 200731 päivän joulukuuta 2013 ulottuvalla kaudella, sen jakautumisesta eri vuosille ja lähentymistavoitealueille keskitettävästä vähimmäismäärästä
   (2006/493/EY)
   EUROOPAN UNIONIN NEUVOSTO, joka
   ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 69 artiklan 1 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Maaseudun kehittämiseen asetuksen (EY) N:o 1698/2005 mukaisesti myönnettävän yhteisön tuen maksusitoumusmäärärahojen määrä 1 päivästä tammikuuta 200731 päivän joulukuuta 2013 ulottuvalla kaudella, sen jakautuminen eri vuosille ja lähentymistavoitealueille keskitettävä vähimmäismäärä olisi vahvistettava Euroopan parlamentin, neuvoston ja komission 17 päivänä toukokuuta 2006 talousarviota koskevasta kurinalaisuudesta ja moitteettomasta varainhoidosta tekemän toimielinten välisen sopimuksen (2) mukaisesti.

               (2)

               Kokonaismäärään olisi sisällytettävä Bulgarialle ja Romanialle varattu määrä ottaen huomioon Bulgarian tasavallan ja Romanian liittymisestä Euroopan unioniin tehdyn sopimuksen voimaantulo 1 päivänä tammikuuta 2007. Jos liittymissopimus ei tulisikaan voimaan 1 päivänä tammikuuta 2007 jommankumman maan tai molempien maiden osalta, kokonaismäärää on mukautettava vastaavasti,

         PÄÄTTÄÄ SEURAAVAA:
   Ainoa artikla
   Maaseudun kehittämiseen asetuksen (EY) N:o 1698/2005 mukaisesti myönnettävän yhteisön tuen maksusitoumusmäärärahojen kokonaismäärä 1 päivästä tammikuuta 200731 päivän joulukuuta 2013 ulottuvalla kaudella, sen jakautuminen eri vuosille ja sanotun asetuksen 2 artiklan j kohdassa tarkoitetuille lähentymistavoitealueille keskitettävä vähimmäismäärä vahvistetaan tämän päätöksen liitteessä.

      Tehty Luxemburgissa 19 päivänä kesäkuuta 2006.

            Neuvoston puolesta

            Puheenjohtaja

         J. PRÖLL

      (1)  EUVL L 277, 21.10.2005, s. 1.

      (2)  EUVL C 139, 14.6.2006, s. 1.

      LIITE
      Vuosien 2007–2013 maksusitoumusmäärärahojen kokonaismäärä, sen jakautuminen eri vuosille sekä lähentymistavoitealueille keskitettävä vähimmäismäärä (1)

                  Milj. euroa, vuoden 2004 hinnat (2)

                  2007

                  2008

                  2009

                  2010

                  2011

                  2012

                  2013

                  Yht.

                  EU-25:n sekä Bulgarian ja Romanian kokonaismäärä

                  10 710

                  10 447

                  10 185

                  9 955

                  9 717

                  9 483

                  9 253

                  69 750

                  Lähentymistavoitealueille varattu vähimmäismäärä

                  27 699

         (1)  Ennen yhteisen maatalouspolitiikan markkinamenojen ja suorien tukien pakollista mukauttamista ja muita siirtoja maaseudun kehittämiseen.

         (2)  Ilmoitetut määrät on pyöristetty lähimpään miljoonaan, mutta ohjelmatyössä numerotiedot ilmoitetaan lähimpään euroon.


title: Poliittisten ja turvallisuusasioiden komitean päätös (YUTP) 2017/1401, annettu 18 päivänä heinäkuuta 2017, Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan toimeksiannon jatkamisesta (EUBAM Libya/1/2017)

text:
               29.7.2017

               FI

               Euroopan unionin virallinen lehti

               L 199/13

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/1401,
   annettu 18 päivänä heinäkuuta 2017,
   Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan toimeksiannon jatkamisesta (EUBAM Libya/1/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin yhdennetyn rajavalvonnan avustusoperaatiosta Libyassa (EUBAM Libya) 22 päivänä toukokuuta 2013 annetun neuvoston päätöksen 2013/233/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea (PTK) valtuutetaan päätöksen 2013/233/YUTP 9 artiklan 1 kohdan nojalla tekemään Euroopan unionista tehdyn sopimuksen 38 artiklan mukaisesti asianmukaiset päätökset, jotka koskevat Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) poliittista valvontaa ja strategista johtoa, mukaan lukien päätös operaation johtajan nimittämisestä.

               (2)

               PTK hyväksyi 30 päivänä elokuuta 2016 päätöksen (YUTP) 2016/1634 (2), jolla Vincenzo TAGLIAFERRI nimitettiin EUBAM Libya -operaation johtajaksi 1 päivänä syyskuuta 2016 alkavaksi ja 21 päivänä elokuuta 2017 päättyväksi kaudeksi.

               (3)

               Neuvosto hyväksyi 4 päivänä elokuuta 2016 päätöksen (YUTP) 2016/1339 (3) päätöksen 2013/233/YUTP muuttamisesta ja sen voimassaolon jatkamisesta 21 päivään elokuuta 2017.

               (4)

               Neuvosto hyväksyi 17 päivänä heinäkuuta 2017 päätöksen (YUTP) 2017/1342 (4), jolla EUBAM Libya -operaation toimeksiantoa jatkettiin 22 päivästä elokuuta 201731 päivään joulukuuta 2018.

               (5)

               Unionin ulkoasioiden ja turvallisuuspolitiikan korkea edustaja ehdotti 12 päivänä heinäkuuta 2017 EUBAM Libya -operaation johtajan Vincenzo TAGLIAFERRIn toimeksiannon jatkamista 22 päivästä elokuuta 201721 päivään elokuuta 2018,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Vincenzo TAGLIAFERRIn toimeksiantoa EUBAM Libya -operaation johtajana 22 päivästä elokuuta 201721 päivään elokuuta 2018.
   2 artikla
   Tämä päätös tulee voimaan 21 päivänä elokuuta 2017.

      Tehty Brysselissä 18 päivänä heinäkuuta 2017.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 138, 24.5.2013, s. 15.

      (2)  Poliittisten ja turvallisuusasioiden komitean päätös (YUTP) 2016/1634, annettu 30 päivänä elokuuta 2016, Libyassa toteutettavan Euroopan unionin yhdennetyn rajavalvonnan avustusoperaation (EUBAM Libya) johtajan nimittämisestä (EUBAM Libya/1/2016) (EUVL L 243, 10.9.2016, s. 10).

      (3)  Neuvoston päätös (YUTP) 2016/1339, annettu 4 päivänä elokuuta 2016, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta (EUVL L 212, 5.8.2016, s. 111).

      (4)  Neuvoston päätös (YUTP) 2017/1342, annettu 17 päivänä heinäkuuta 2017, Euroopan unionin yhdennetyn rajavalvonnan avustusoperaatiosta Libyassa (EUBAM Libya) annetun päätöksen 2013/233/YUTP muuttamisesta ja sen voimassaolon jatkamisesta (EUVL L 185, 18.7.2017, s. 60).


Avis juridique important

|

31996D0647

Euroopan parlamentin ja neuvoston päätös N:o 647/96/EY, tehty 29 päivänä maaliskuuta 1996, aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla vuosiksi 1996-2000

Virallinen lehti nro L 095 , 16/04/1996 s. 0016 - 0022

EUROOPAN PARLAMENTIN JA NEUVOSTON PÄÄTÖS N:o 647/96/EY,tehty 29 päivänä maaliskuuta 1996,aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla vuosiksi 1996-2000 EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 129 artiklan,ottavat huomioon komission ehdotuksen (1),ottavat huomioon talous- ja sosiaalikomitean lausunnon (2),ottavat huomioon alueiden komitean lausunnon (3),noudattavat perustamissopimuksen 189 b artiklassa määrättyä menettelyä (4) ottaen huomioon sovittelukomitean 31 päivänä tammikuuta 1996 hyväksymän yhteisen ehdotuksen,sekä katsovat, että1) vastauksena toimintapuitteista kansanterveyden alalla 24 päivänä marraskuuta 1993 annettuun komission tiedonantoon neuvosto on sisällyttänyt 2 päivänä kesäkuuta 1994 antamassaan päätöslauselmassa (5) aidsin ja eräät muut tartuntataudit yhteisön toiminnan painopistealueisiin, joista komissiota kehotetaan esittämään toteutettavia toimia koskevat ehdotuksensa,2) aids on tällä hetkellä parantumaton tauti, jota pidetään laajalle levinneenä vitsauksena ja jonka torjumiseen tarvitaan yhteensovitettua toimintaa niin tutkimuksen kuin ennaltaehkäisynkin alalla,3) on tärkeää edistää kondomien käyttöä HI-viruksen ja muiden sukupuoliteitse leviävien tautien tartunnan ehkäisemiskeinona,4) aids on ilmiö, joka koettelee inhimillisiä suhteita niiden henkilökohtaisimmilla alueilla, mutta myös yhteisön käyttäytymistä; tämä ilmiö koskee lääketiedettä, sosiologiaa ja tutkimusta mutta myös oikeustiedettä ja taloutta, politiikkaa, kansanterveyttä, koulutusta ja kulttuuria,5) neuvoston ja neuvostossa kokoontuneiden jäsenvaltioiden terveysministerien päätöksellä 91/317/ETY hyväksytty (6), ohjelmaan "Eurooppa aidsia vastaan" kuuluva toimintasuunnitelma päättyi vuoden 1993 lopussa,6) "Eurooppa aidsia vastaan" -ohjelmaa on jatkettu vuoden 1995 loppuun asti Euroopan parlamentin ja neuvoston päätöksellä 1729/95/EY (7),7) neuvosto 13 päivänä joulukuuta 1993 tekemissään epidemiologisen verkon perustamista yhteisössä koskevissa päätelmissä (8) ja Euroopan parlamentti 26 päivänä toukokuuta 1989 (9), 15 päivänä toukokuuta 1991 (10) ja 19 päivänä marraskuuta 1993 (11) antamissaan päätöslauselmissa ovat arvioineet, että on välttämätöntä perehtyä tarkemmin tautien syihin ja epidemiologisiin yhteyksiin ja että tämän vuoksi ne ovat kehottaneet komissiota tekemään ehdotuksia epidemiologisen verkon perustamisesta yhteisössä,8) Euroopan parlamentti ja neuvosto korostavat tarvetta valvoa tietojen vertailukelpoisuutta ja yhteensopivuutta ja kehittää epidemiologian teoreettista koulutusta sekä tähän verkkoon osallistuvien työryhmien epidemiologian kenttätyötä epidemiologisten tietojen keruuseen tarkoitetun verkon moitteettoman toiminnan varmistamiseksi,9) Euroopan yhteisö voi osallistua merkittävällä tavalla kokemusten vaihdon ja tiedon levittämisen järjestämiseen terveydenhuollon ammattihenkilöstön erityiskoulutuksen sekä kaikkien asianosaisten yhteiskunnallisten tahojen kuten opettajien, perheiden, viranomaisten ja yritysjohtajien valistamisen alalla,10) neuvosto ja neuvostossa kokoontuneet jäsenvaltioiden terveyministerit kehottavat 13 päivänä marraskuuta 1992 antamassaan päätöslauselmassa (12) komissiota tutkimaan voimassa olevia määräyksiä, jotka koskevat jäsenvaltioiden välistä yhteistyötä tartuntatautien seurannassa ja valvonnassa,11) on tärkeää jatkaa yhteisön tasolla aloitettua toimintaa aidsin alalla, laajentaa toiminta koskemaan eräitä muita tartuntatauteja, eritoten sukupuoliteitse leviäviä tauteja, ja vahvistaa toimintaa kansanterveyden alalla, jonka komissio on määritellyt yhtenäisesti syrjäytymisen ja epävakaiden elämäntilanteiden torjumista koskevan toiminnan kanssa,12) tässä toiminnassa on otettava huomioon, kuten neuvosto ja neuvostossa kokoontuneet jäsenvaltioiden terveysministerit kehottavat 27 päivänä toukokuuta 1993 antamassaan päätöslauselmassa (13), kansanterveyden alalla harjoitettu tai siihen vaikuttava yhteisön muu toiminta,13) yhteisön toiminta, joka on suunnattu aidsin ja muiden tartuntatautien ehkäisyyn, antaa toiminnan laajuuden ja vaikutukset huomioon ottaen paremmat mahdollisuudet suunniteltujen tavoitteiden toteuttamiseen,14) on tärkeää, että yhteisön tasolla laaditut ja toteutetut politiikat ja ohjelmat ovat yhteensopivia yhteisön aidsin ja muiden tartuntatautien ehkäisemiseksi tarkoitetun toiminnan tavoitteiden kanssa; on erityisen tärkeää sovittaa kiinteästi yhteen biolääketieteen ja terveyden alaan kuuluvan yhteisön tutkimusohjelman toiminnan toteuttaminen, erityisesti rokotteiden ja uusien hoitomuotojen kehittäminen, sekä HI-viruksen ja eräiden muiden tartuntatautien tartunnan ehkäisyyn tarkoitetun yhteisön toiminnan toteuttaminen,15) on tarpeen edistää tutkimusta jäsenvaltioissa, jotta ennaltaehkäisyn tehokkaimmat menetelmät tunnistetaan ja näiden tutkimusten merkittävimmät tulokset julkaistaan,16) yhteistyötä toimivaltaisten kansainvälisten järjestöjen sekä kolmansien maiden kanssa on vahvistettava,17) monivuotinen ohjelma, jossa määritellään yhteisön toiminnan tavoitteet, painopistealueet aidsin ja muiden tartuntatautien suhteen sekä soveltuvat arviointimenettelyt, on välttämätön,18) on tärkeää, että komissio varmistaa tämän ohjelman toteuttamisen tiiviissä yhteistyössä jäsenvaltioiden kanssa; tämän vuoksi on tarpeen säätää menettelystä, jolla voidaan varmistaa, että jäsenvaltiot osallistuvat täysipainoisesti ohjelman toteuttamiseen,19) Euroopan parlamentti, neuvosto ja komissio ovat sopineet 20 päivänä joulukuuta 1994 yhteistoimintatavasta EY:n perustamissopimuksen 189 b artiklassa määrätyn menettelyn mukaisesti annettujen säädösten täytäntöönpanomenettelyssä,20) toiminnalliselta kannalta on tarpeen suojata ja kehittää edellisten toimintasuunnitelmien aikana toteutettuja investointeja sekä eurooppalaisten kokeiluverkkojen että kaikkien aidsin ja muiden tartuntatautien torjunnassa mukana olevien tahojen aktivoinnin suhteen,21) tässä ohjelmassa on otettava huomioon jo suoritettu tai käynnissä oleva toiminta, jota jäsenvaltioissa toteuttavat joko toimivaltaiset viranomaiset tai muut terveyspolitiikan toimijat,22) olisi kuitenkin vältettävä mahdollisia päällekkäisiä toimia edistämällä kokemusten vaihtoa ja luomalla yhdessä yleisölle tiedottamisen, terveyskasvatuksen sekä terveydenhoitohenkilöstön koulutuksen perusyksiköitä, jotka voidaan suunnata erityisille kohderyhmille sekä valtioista riippumattomille järjestöille mukaan lukien potilasyhdistykset,23) lasten ja nuorten valistus on aloitettava mahdollisimman varhaisessa vaiheessa terveysopin ja sukupuoli- ja terveyskasvatuksen käsittävän yleisen valistuksen yhteydessä,24) tämän ohjelman tavoitteena on oltava aidsin ja muiden tartuntatautien leviämisen estäminen yhteisössä edistämällä niiden levinneisyyttä ja kehittymistä koskevaa tuntemusta, riskialttiiden tilanteiden ja käyttäytymisen parempaa tunnistamista sekä varhaisen havaitsemisen ja sosiaalisen, terveydellisen ja lääketieteellisen avun parantamista, jotta voidaan ehkäistä aidsin ja eräiden muiden tartuntatautien leviäminen sekä täten vähentää niihin liittyvää kuolleisuutta ja sairastuvuutta sekä aidsiin sairastuneisiin ja HIV-tartunnan saaneisiin henkilöihin kohdistuvaa syrjintää,25) tämän ohjelman arvon ja vaikutuksen lisäämiseksi on syytä arvioida harjoitettua toimintaa jatkuvasti erityisesti sen tehokkuuden ja tavoitteiden saavuttamisen osalta sekä kansallisella että yhteisön tasolla ja tehdä tarvittaessa välttämättömät mukautukset,26) tämän ohjelman tavoitteet ja sen täytäntöön panemiseksi toteutetut toimenpiteet kuuluvat perustamissopimuksen 129 artiklan 1 kohdan kolmannessa alakohdassa tarkoitettuihin terveyden suojelua koskeviin vaatimuksiin ja ovat tällä perusteella osa yhteisön muuta politiikkaa,27) tämän ohjelman saatavuutta on helpotettava etenkin niiden järjestöjen osalta, joilla ei ole mahdollisuuksia saada vaivattomasti tietoja yhteisön ohjelmista,28) avustusten myöntämismenettelyjen on oltava yksinkertaisia ja selkeitä, ja on huolehdittava näiden menettelyjen ja niiden seurannan täydellisestä avoimuudesta,29) tässä päätöksessä laaditaan tämän ohjelman koko voimassaoloajaksi rahoituspuitteet, jotka muodostavat ensisijaisen ohjeen 6 päivänä maaliskuuta 1995 annetun Euroopan parlamentin, neuvoston ja komission julistuksen 1 kohdan mukaisesti budjettivallan käyttäjälle vuosittaisen budjettimenettelyn puitteissa, ja30) tämän ohjelman olisi oltava viiden vuoden pituinen, jotta toimenpiteille suotaisiin riittävän pitkä toteuttamisaika asetettujen tavoitteiden saavuttamiseksi,OVAT PÄÄTTÄNEET SEURAAVAA:1 artiklaOhjelman laatiminen 1. Aidsin ja eräiden muiden tartuntatautien ehkäisemistä koskeva yhteisön toimintaohjelma, jäljempänä "tämä ohjelma", hyväksytään kaudeksi 1 päivästä tammikuuta 1996 aina 31 päivään joulukuuta 2000 kansanterveyden alan toiminnassa.2. Tämän ohjelman tarkoituksena on osaltaan vaikuttaa aidsin leviämisen sekä tartuntataudeista johtuvan kuolleisuuden ja sairastuvuuden vähentämiseen kannustamalla jäsenvaltioiden välistä yhteistyötä, edistämällä ehkäisemispolitiikkojen ja -ohjelmien yhteensovittamista ja tukemalla valtioista riippumattomien järjestöjen toimintaa, mukaan lukien yhdistykset HIV-positiivisille henkilöille.3. Tässä ohjelmassa toteutettavat toimet ja niiden erityistavoitteet ovat liitteessä seuraavissa kohdissa:A. Tartuntatautien seuranta ja valvontaB. Tartunnan torjuminenC. Tiedotus, kasvatus ja koulutusD. HIV-tartunnan saaneiden tai aidsiin sairastuneiden henkilöiden avustaminen ja syrjinnän torjuminen.2 artiklaToteuttaminen 1. Komissio varmistaa liitteessä olevien toimien toteuttamisen 5 artiklan mukaisesti tiiviissä yhteistyössä jäsenvaltioiden kanssa.2. Komissio toimii yhteistyössä aidsin ja muiden tartuntatautien ehkäisyä harjoittavien laitosten ja järjestöjen kanssa.3 artiklaTalousarvio 1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 49,6 miljoonaksi ecuksi.2. Budjettivallan käyttäjä hyväksyy vuosittaiset määrärahat rahoitusnäkymien rajoissa.4 artiklaJohdonmukaisuus ja täydentävyys Komissio huolehtii siitä, että tässä ohjelmassa toteutettavat toimet ja muut merkitykselliset ohjelmat ja aloitteet, mukaan luettuna yhteisön tutkimuksen puiteohjelmaan kuuluva biolääketieteen ja terveyden alan tutkimusohjelma sekä yhteisön toiminta kehitysmaissa, ovat keskenään johdonmukaisia ja toisiaan täydentäviä.5 artiklaKomitea 1. Komissiota avustaa komitea, joka muodostuu kahdesta kunkin jäsenvaltion nimeämästä edustajasta ja jonka puheenjohtajana on komission edustaja.2. Komission edustaja tekee komitealle ehdotuksen toimenpiteistä, jotka koskevata) komitean työjärjestystä,b) vuosittaista työohjelmaa, jossa osoitetaan toiminnan painopisteet,c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista,d) arviointimenettelyä,e) tulosten levitystä ja siirtämistä koskevia yksityiskohtaisia sääntöjä,f) 2 artiklan 2 kohdassa tarkoitettujen laitosten ja järjestöjen kanssa tehtävää yhteistyötä koskevia yksityiskohtaisia sääntöjä.Komitea antaa lausuntonsa edellä tarkoitettuja toimenpiteitä koskevista ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Tällöin- komissio lykkää päättämiensa toimenpiteiden soveltamista kahdella kuukaudella ilmoituksen tekopäivästä,- neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa.3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä.Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon.4. Komission edustaja ilmoittaa komitealle säännöllisesti- tämän ohjelman puitteissa myönnetyistä rahoitustuista (määrä, kesto, jakaminen ja tuen saajat)- komission ehdotuksista tai yhteisön aloitteista ja tämän ohjelman tavoitteiden saavuttamiseen suoraan yhteydessä olevien alojen ohjelmien toteuttamisesta 4 artiklassa tarkoitetun johdonmukaisuuden ja täydentävyyden varmistamiseksi.6 artiklaKansainvälinen yhteistyö 1. Tätä ohjelmaa toteutettaessa edistetään ja toteutetaan yhteistyötä 5 artiklassa säädetyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen, erityisesti Yhdistyneiden Kansakuntien, varsinkin Maailman terveysjärjestön, kanssa ja Euroopan neuvoston sekä sellaisten valtioista riippumattomien järjestöjen kanssa, jotka ovat toimivaltaisia kansanterveyden alalla tai erityisesti suuntautuneet aidsin ja muiden tartuntatautien torjuntaan ja ehkäisyyn.2. Tähän ohjelmaan voivat osallistua Keski- ja Itä-Euroopan assosioituneet maat (KIEA-maat) assosiointisopimusten näiden maiden kanssa tehtävissä yhteisön ohjelmiin osallistumista koskevissa lisäpöytäkirjoissa vahvistettujen edellytysten mukaisesti. Tähän ohjelmaan voivat osallistua Kypros ja Malta lisämäärärahojen perusteella ja samojen sääntöjen mukaisesti, joita sovelletaan EFTA-maihin, kyseisten maiden kanssa sovittavien menettelyjen mukaisesti.7 artiklaSeuranta ja arviointi 1. Komissio varmistaa toteutettujen toimien arvioinnin ottaen huomioon jäsenvaltioiden laatimat selvitykset ja käyttäen tarvittaessa apunaan riippumattomia asiantuntijoita.2. Komissio antaa jakson puolivälissä väliaikakertomuksen ja tämän ohjelman toteuduttua lopullisen kertomuksen Euroopan parlamentille ja neuvostolle. Komissio sisällyttää kertomuksiin arviointien tulokset. Se toimittaa kertomukset myös talous- ja sosiaalikomitealle ja alueiden komitealle.Tehty Brysselissä 29 päivänä maaliskuuta 1996.Euroopan parlamentin puolestaK. HÄNSCHPuhemiesNeuvoston puolestaT. TREUPuheenjohtaja(1) EYVL N:o C 333, 29.11.1994, s. 34 ja EYVL N:o C 228, 2.9.1995, s. 6(2) EYVL N:o C 133, 31.5.1995, s. 23(3) EYVL N:o C 100, 2.4.1996, s. 28(4) Euroopan parlamentin lausunto annettu 27 päivänä huhtikuuta 1995 (EYVL N:o C 126, 22.5.1995, s. 60), neuvoston yhteinen kanta vahvistettu 2 päivänä kesäkuuta 1995 (EYVL N:o C 216, 21.8.1995, s. 11), Euroopan parlamentin päätös tehty 25 päivänä lokakuuta 1995 (EYVL N:o C 308, 20.11.1995), Euroopan parlamentin päätös tehty 15 päivänä helmikuuta 1996 (EYVL N:o C 65, 4.3.1996) ja neuvoston päätös tehty 16 päivänä helmikuuta 1996.(5) EYVL N:o C 165, 17.6.1994, s. 1(6) EYVL N:o L 175, 4.7.1991, s. 26(7) EYVL N:o L 168, 18.7.1995, s. 1(8) EYVL N:o C 15, 18.1.1994, s. 6(9) EYVL N:o C 158, 26.6.1989, s. 477(10) EYVL N:o C 158, 17.6.1991, s. 45(11) EYVL N:o C 329, 6.12.1993, s. 375(12) EYVL N:o C 326, 11.12.1992, s. 1(13) EYVL N:o C 174, 25.6.1993, s. 1LIITE AIDSIN JA ERÄIDEN MUIDEN TARTUNTATAUTIEN EHKÄISEMISTÄ KOSKEVA YHTEISÖN TOIMINTAOHJELMA (1996-2000) A. TARTUNTATAUTIEN SEURANTA JA VALVONTA Tavoite Parantaa osaltaan - ottaen huomioon kansainväliset standardit tautien luokituksesta - HIV:n/aidsin ja muiden taruntatautien tuntemusta ja näitä koskevan tiedon levittämistä sekä näiden tautien seurantajärjestelmien yhteensovittamista sekä vastausten yhteensovittamista yhteisön tasolla erityisesti epidemian puhkeamisen yhteydessä.Toimet 1. Tutkitaan jäsenvaltioiden kanssa keinoja, joiden avulla tietojen määrää voidaan kasvattaa ja niiden laatua, vertailukelpoisuutta ja saatavuutta parantaa ja tukea kansallisten tai alueellisten seurantajärjestelmien vahvistamista ja verkostointia, ja HIV:n/aidsin ja niihin liittyvien sairauksien osalta tuetaan Eurooppalaista aidsin epidemiologista seurantakeskusta.2. Parannetaan osaltaan jäsenvaltioiden epidemiologisten seurantajärjestelmien laatua ja yhteensovittamista ja osallistutaan seurantaverkkojen kehittämiseen, joka perustuu sekä määriteltyihin tiedonvälitysmenetelmiin ja -edellytyksiin että ennalta tapahtuvaan kuulemiseen ja vastausten yhtensovittamiseen.3. Luodaan yhteisön sisäinen verkko kansanterveyden epidemiologeille, jotta voidaan määritellä yhteiset seurantamenetelmät ja -välineet sekä lisätä kykyä tuottaa tartuntatautikehityksen edellyttämiä keskenään yhteensopivia vastakeinoja erityisesti epidemian puhkeamisen yhteydessä.4. Osallistutaan toimintaan tuotettaessa ja levitettäessä tartuntatauteja käsitteleviä säännöllisiä tiedotteita ja yhteisön tiedotetta, johon sisältyisi samalla kertaa sekä rutiiniseurantaan liittyviä tietoja että erityisiä epidemiologian tutkimusraportteja, erityisesti antamalla tarpeellista taustatukea.5. Edistetään toimintaa, jonka tarkoituksena on parantaa tietoisuutta sairaalainfektioiden ongelmista ja ottaa mukaan vertailukelpoiset ja luotettavat tiedot näistä, erityisesti tehtäessä rutiinitutkimuksia sairaalaolosuhteista; edistetään tuntemusta ja kokemusten vaihtoa siitä, miten eri asianosaiset toimijat analysoivat, käsittelevät ja käyttävät tavanomaisille hoidoille (antibiootit) vastustuskykyisten taudinaiheuttajien aiheuttamien infektioiden seurantatuloksia.6. Edistetään tutkimuksia eräiden tartuntatautityyppien (tuberkuloosi, hepatiitti jne.) seulontatutkimusten tehokkuudesta ja toteutettavuudesta erityisesti raskaana olevien naisten osalta. Koordinoidaan tutkimusta, joka liittyy äiti-lapsitartuntojen minimointiin.B. TARTUNNAN TORJUMINEN Tavoite Myötävaikuttaa ponnistuksiin HIV- ja muiden sukupuolitautitartuntojen ehkäisemiseksi erityisesti riskialttiin ympäristön ja riskikäyttäytymisen osalta sekä taata yhteisössä mahdollisimman hyvä rokotussuoja eräitä tartuntatauteja vastaan.Toimet 7. Tutkimusten ja tietojen yhteensovittaminen sellaisten henkilöiden ongelmista ja tilanteista, joiden käyttäytyminen on riskialtista (suonensisäisten huumeiden käyttö, prostituutio, riskialttiit sukupuolisuhteet jne.) tai joiden elinolosuhteet ovat poikkeukselliset (matkat, rangaistuslaitokset jne.), sekä tartuntatavoista; kokemusten vaihto ehkäisevästä toiminnasta sekä riskien vahentämiseen tarkoitetuista toimenpiteistä; asianmukaisten ehkäisevien toimenpiteiden ja kokeiluhankkeiden edistäminen ja erityisesti hyvälaatuisten käyttöohjeilla varustettujen kondomien käytön ja saatavuuden edistäminen sukupuoliteitse leviävien tautien tartunnan ehkäisemiseksi.8. Näkemysten ja kokemusten vaihto tiedotuksesta, neuvonnasta ja psykologisesta avusta raskaana oleville tai lapsia haluaville naisille, jotka saattavat tartuttaa HIV:n lapseensa.9. Tietojen vaihto tiedotuksesta ja sellaisten asianmukaisten toimenpiteiden edistäminen, joiden avulla voidaan välittää tehokasta, yleisölle ja kohderyhmille tarkoitettua tietoa sukupuoliteitse leviävien tautien tartuntariskiltä suojautumisen keinoista sekä suojautumisen aiheuttamista ongelmista ja suojautumiskeinojen käytöstä, erityisesti valistamiseen, tiedotukseen ja kasvatukseen tarkoitetuin kampanjoin.10. Yhteistyön sekä tietojen vaihdon edistäminen jäsenvaltioiden välillä niiden toimintalinjasta ja rokotusohjelmista sekä niiden yksityiskohtaisista toteutusmenettelyistä ja tuloksista väestössä yleensä ja erityisesti lapsien, riskialttiiden ryhmien ja tietyissä riskialttiissa tilanteissa elävien henkilöiden osalta. Kokemusten ja tietojen vaihdon edistäminen rokotussuojan määrityksestä, rokotteiden haitallisten vaikutusten seuranta sekä mahdollisimman hyvään rokotussuojaan pyrkivien toimenpiteiden ja aloitteiden kannustaminen.C. TIEDOTUS, KASVATUS JA KOULUTUS Tavoite Myötävaikuttaa yleisön valistamiseen sekä tiedotuksen ja kasvatuksen parantamiseen sekä turvata terveydenhoito- ja muulle asianosaiselle henkilöstölle parempi koulutus tartuntatautien varhaiseksi havaitsemiseksi.Toimet 11. Arvioidaan tartuntatauteja ja niiden ennaltaehkäisyä koskevien tiedotuskampanjoiden vaikutusta; edistetään tiedotuskampanjoita koskevaa tiedonvaihtoa jäsenvaltioiden välillä; kehitetään menetelmiä, jotka auttavat yhdistämään ja vahvistamaan kampanjoita jäsenvaltioissa, esimerkiksi toimittamalla erityisaineistoa; käytetään apuna puhelimia ja muita vastauslaitteita; määritellään ja edistetään toimintaa, joka täydentää kansallisia hankkeita, kuten verkkojen luomista ja vahvistamista sekä kokemusten ja asiantuntemuksen vaihtoa.12. Kerätään ja analysoidaan ennaltaehkäisytoimenpiteitä koskevia tietoja ja edistetään näiden tietojen levitystä; edistetään arviointimenetelmien kehittämistä ja käyttöä ennaltaehkäisytoimenpiteiden sekä yleisölle ja kohderyhmille tarkoitettujen tiedotustoimien tehokkuuden määrittämiseksi.13. Edistetään aloitteita, joiden tarkoituksena on todentaa ja levittää jo olemassa olevia tietoja yleisön sekä eräiden kohderyhmien, erityisesti lasten ja nuorten osalta HI-virukseen/aidsiin sekä muihin sukupuolitauteihin liittyvistä tiedoista, asenteista ja käyttäytymistavoista sekä yhteisössä toteutetuista ennaltaehkäisytoimista; tutkitaan ja arvioidaan nykyistä tiedonvälityskäytäntöä virallisissa laitoksissa ja niiden ulkopuolella, kuten kouluissa, koulutuskeskuksissa ja urheiluseuroissa; edistetään aineiston sekä kasvatus- ja koulutusmenetelmien vaihtoa sekä tuetaan erityisesti sellaisille nuorisoryhmille suunnattuja kokeiluhankkeita, joita ei tavoiteta virallisten kanavien tai virallisten koulutuslaitosten kautta; kehitetään yksilön eri kehitysvaiheisiin sovellettua koulutusta sekä vaihdetaan kasvatuksellista aineistoa tätä tarkoitusta varten.Edistetään jäsenvaltioissa toteutettuja tiedotuskampanjoita kondomien asianmukaisesta käytöstä HIV-tartunnan ehkäisykeinona.Tehdään uusia Eurobarometri-tutkimuksia tietojen ja käyttäytymistapojen kehittymisestä suhteessa HI-virukseen/aidsiin, kun käytettävissä olevat tiedot eivät enää ole käyttökelpoisia.14. Edistetään aloitteita tiedotus- ja kasvatuskampanjoissa, jotka on suunnattu maahanmuuttajille jäsenvaltioissa, ottaen erityisesti huomioon kulttuuri- ja kielierot.15. Tutkitaan ja vaihdetaan kokemuksia koulutuksesta, jota annetaan terveydenhoitohenkilöstölle sekä henkilöille, jotka ammattinsa takia ovat kosketuksissa tiettyihin tartuntatauteihin tai voivat toimia niiden ehkäisemiseksi, mukaan lukien sosiaalialan työntekijät ja psykologit, jotka hoitavat HIV-tartunnan saaneita henkilöitä ja heidän lähipiiriään, jotta voitaisiin tunnistaa toiminnan heikkoudet ja puutteet sekä vaikuttaa uusien täydentävien koulutusohjelmien viimeistelyyn ja edistämiseen; edistetään terveydenhoidon ammattihenkilöstön kanssakäymistä, siinä määrin kuin tämä toiminta ei sisälly yhteisön muihin jo olemassa oleviin ohjelmiin.16. Tuetaan terveydenhoitohenkilöstön koulutusta erityisesti, kun se liittyy epidemiologian alaan, tartuntatautien varhaiseen havaitsemiseen ja seulontatutkimusten suorittamiseen niiden suhteen sekä henkilökohtaiseen neuvontaan tämän seulontatutkimuksen yhteydessä.D. HIV/AIDS-TARTUNNAN SAANEIDEN HENKILÖIDEN AVUSTAMINEN JA SYRJINNÄN TORJUMINEN Tavoite Tavoitteena on myötävaikuttaa toimintaan, jonka avulla pyritään antamaan HIV-tartunnan saaneille ja aidsiin sairastuneille henkilöille heidän tarpeisiinsa soveltuvaa apua sekä estämään heihin kohdistuva syrjintä.Toimet 17. Vaihdetaan kokemuksia ja tietoja HIV-positiivisille, aidsiin sairastuneille sekä heidän lähipiirilleen annettavista apu- ja tukimuodoista. Edistetään HIV:n/aidsin psykososiaalisiin vaikutuksiin liittyviä tutkimuksia, kokeiluhankkeita ja toimintaa, mukaan lukien HIV-positiivisten lasten tilanne kouluympäristössä.18. Laaditaan ja levitetään tiedotteita ja hakemistoja, joissa esitetään uusimmat tiedot tietoa ja apua antavista elimistä; edistetään tietoa ja psykososiaalista apua antavien yhdistysten verkkoja.19. Analysoidaan olemassa olevia ja mahdollisia syrjintätilanteita. Vaihdetaan tietoja toimenpiteistä, joihin jäsenvaltioissa on ryhdytty syrjinnän välttämiseksi tai vastustamiseksi erityisesti työelämän, vakuutusten, luoton, asunnon, koulutuksen ja terveydenhuollon suhteen. Vaihdetaan tietoja ja kokemuksia HIV-testeihin sovellettavista toimintalinjoista ja laaditaan alalle asianmukaiset käytännesäännöt.